Fees herdenk gelofte | Netwerk24
Fees herdenk gelofte
Die Laertrek-geloftefees, wat vanjaar van Vrydag 14 Desember tot Sondag 16 Desember plaasvind, se program is vol aktiwiteite vir die hele gesin.
’n Oggend-biduur sal op Saterdag 15 Desember om 07:30 gehou word, waarna geloftefeesgangers om 08:00 vir die gelofterit van die Laertrek-geloftefeesterrein sal vertrek.
Almal kan om 15:30 aan boeresport deelneem, en om 18:00 sal ’n bring-en-braai-geleentheid plaasvind. Vleisbraaivure sal aangesteek word. Bring eie vleis en bykosse, en geniet ’n gesellige kuier om die kampvuur saam met ’n boereorkes.
Sondag se program begin reeds om 07:30 met ’n oggendbiduur.
Die Geloftedankdiens vind om 10:00 onder leiding van ds. James Leyden plaas.
Die program word met middagete afgesluit. Almal kan ’n kosmandjie met kouevleis, slaai en eetgerei bring. Gratis nagereg sal bedien word.
Bel Gerrie Claassen by 076-844-0472 vir meer inligting.